text: Desirée Diouf and The Solution - TRESC
  El grup The Solutions va néixer com a trio de versions escollides amb bon gust. Amb aquesta premissa, la cantant Desiree Diouf va obrir la porta a la fusió entre diferents sons de la música afroamericana, des dels més clàssics fins als més moderns. Fou llavors quan li va arribar la inspiració per compondre temes propis i concedir espai a la creativitat més absoluta. The Solution ens proposa un recorregut pels estils que han marcat a Diouf d'ençà que viu a Barcelona. Tot plegat, amb una posada en escena original, a cavall del minimalisme i la introspecció. D'origen senegalès, Desiree Diouf és una música amb una singular identitat musical, que vol compartir amb tothom a través de The Solution.